హిందుస్తాన్ టైమ్స్ లీడ‌ర్ శిప్ స‌మిట్ లో ప్ర‌ధాన మంత్రి ప్ర‌సంగం

శోభ‌న భ‌ర్ తియా గారు, హిందుస్తాన్ టైమ్స్ కు చెందిన యావ‌త్తు జ‌ట్టు స‌భ్యులు, దేశం లో పలు ప్రాంతాల నుండి, ఇంకా విదేశాల నుండి విచ్చేసిన మ‌హిళ‌లు మ‌రియు స‌జ్జ‌నులారా, ఏ దేశం అయినా, ఏ స‌మాజం అయినా లేదా ఏ వ్య‌క్తి అయినా ఒక క్రొత్త శ‌క్తి తో ముందుకు సాగిపోవాలి అంటే అందుకు మార్గ‌ాన్ని చూపడం లో సంభాష‌ణ కు గాని, చ‌ర్చ కు గాని ఒక గొప్ప ప్రాముఖ్యం ఉంటుంది. ఈ సంభాష‌ణ‌ లు ఒక ఉత్త‌మ‌మైన రేప‌టి రోజు కు పునాది గా నిలుస్తాయి. ఈ రోజు న మ‌న రాజ్యాంగ నిర్మాత బాబా సాహెబ్ డాక్ట‌ర్ భీమ్ రావ్ ఆంబేడ్‌ క‌ర్ వ‌ర్ధంతి కూడాను. దేశ ప్ర‌జ‌లంద‌రి త‌ర‌ఫున ఆయ‌న కు నేను స్మృత్యంజ‌లి ని ఘ‌టిస్తున్నాను. బాబా సాహెబ్ క‌ల‌లు గ‌న్న ఒక ఉత్త‌మ‌మైన రేప‌టి రోజు ను ఆవిష్క‌రించే శ‌క్తి ని మ‌న‌కు ఆ భ‌గ‌వంతుడు ఇవ్వాల‌ని నేను ప్రార్థిస్తున్నాను. మిత్రులారా, భ‌విష్య‌త్తు దిశ గా మ‌న‌ల‌ ను తీసుకు పోవ‌డం లో వ‌ర్త‌మానం ఒక గొప్ప‌దైన భూమిక‌ ను నిర్వ‌హిస్తుంది. మ‌రి, ఇప్పుడు శోభ‌న గారు న‌న్ను ఒక ప్ర‌శ్న అడిగారు- ఎన్నిక‌ల లో మీరు ఏ విధం గా గెలిచారో ప్ర‌తి ఒక్క‌రి కి ద‌య‌చేసి చెప్పండి అంటూ ఆమె నన్ను అడిగారు. దేశ ప్ర‌జ‌లు మేము గెలిచేట‌ట్టు చేశారు అని నేను అంటాను. ఎందుకని ప్ర‌జ‌లు మ‌మ్మ‌ల్ని ఎన్నుకొన్నారు ? ఎందుకు అంటే మేము ‘స‌బ్‌కా సాథ్‌, స‌బ్‌కా వికాస్‌, స‌బ్‌కా విశ్వాస్’ మంత్రం స్ఫూర్తి తో కృషి చేశాము కాబ‌ట్టి. మరి, మా ప్ర‌భుత్వం ఒక ఉత్త‌మ‌మైన‌టువంటి రేప‌టి రోజు కోసం వ‌ర్త‌మాన స‌మ‌స్య‌ల మీద మ‌రియు స‌వాళ్ళ మీద కృషి చేస్తున్న‌ది. ఈ స‌వాళ్ళు నేటి రోజు న ఉద‌యించిన‌వి ఏమీ కాదు. ఇవి ద‌శాబ్దాల నుండి ఉంటూ వ‌చ్చాయి. మిత్రులారా, 370వ అధికర‌ణాన్ని ర‌ద్దు చేయాల‌న్న నిర్ణ‌యం రాజ‌కీయ ప‌రంగా చూసిన‌ప్పుడు స‌వాలు తో కూడుకొన్న‌ది గా అనిపించ‌వ‌చ్చు. కానీ,ఆ నిర్ణ‌యం ల‌ద్దాఖ్ మ‌రియు జమ్ము, క‌శ్మీర్ ప్ర‌జ‌ల‌ కు ఒక క్రొత్త ఆశ‌ ను మోసుకొని వచ్చింది. ముస్లిమ్ సోద‌రీమ‌ణుల‌ ను ‘మూడు మార్లు త‌లాక్’ బారి నుండి విముక్తం చేయ‌గా దేశం లోని ల‌క్ష‌లాది కుటుంబాలు ఒక ఉత్త‌మ‌మైన భ‌విష్య‌త్తు ను అందుకొన్నాయి. ఇరుగు పొరుగు దేశాల లో చిత్ర‌హింస‌ల కు, యాత‌న‌ల కు లోనైన వంద‌లాది కుటుంబాలు- ఏవైతే భ‌ర‌త‌ మాత ప‌ట్ల న‌మ్మ‌కాన్ని పెట్టుకొన్నాయో- ఆ కుటుంబాల కు పౌర‌స‌త్వాన్నిఅందించేందుకు దారి ని తెర‌వ‌డ‌మైంది. వారి కి ఒక ఉత్త‌మ‌మైన భ‌విష్య‌త్తు కు పూచీ ని ఇవ్వ‌డ‌మైంది. ఢిల్లీ లో అన‌ధీకృత కాల‌నీల కు సంబంధించి తీసుకొన్న‌టువంటి నిర్ణ‌యం కూడాను అక్క‌డి 40 ల‌క్ష‌ల మంది ప్ర‌జ‌ల ఉత్త‌మ‌ భ‌విష్య‌త్తు కు బాట వేసింది. ఆ త‌ర‌హా అంశాలు అనేకం ఉన్నాయి. ఇవ‌న్నీ గ‌తించిన కాలం నుండి వ‌చ్చిన‌వే. అయితే, ఒక ‘న్యూ ఇండియా’ను మ‌రియు ఒక ఉత్త‌మ‌మైన‌టువంటి రేప‌టి రోజు ను ఆవిష్క‌రించ‌డం కోసం వీటిని చిన్న‌చూపు చూడ‌టానికి వీలు లేదు. మిత్రులారా, అదే మాదిరి గా రామ జ‌న్మ‌భూమి వివాదాన్ని శాంతియుతం గాప‌రిష్క‌రించ‌డం అనేది ఒక త‌గాదా కు ప‌రిష్కారాన్ని ఇవ్వ‌డం ఒక్క‌టే కాదు.. అది భార‌త‌దేశం యొక్క భ‌విష్య‌త్తు ను ఉత్త‌మం గా తీర్చిదిద్ద‌డం లో ఒక ప్ర‌ధాన‌మైన అంశం కూడాను. మరి మిత్రులారా, రామ జ‌న్మ‌భూమి కి సంబంధించి న్యాయ‌స్థానం నిర్ణ‌యం వెలువ‌డ‌టాని క‌న్నా ముందు అనేక అనుమానాలు త‌ల ఎత్తాయ‌న్నసంగ‌తి ని మ‌నం జ్ఞాప‌కాని కి తెచ్చుకోవాలి. ఈ నిర్ణ‌యం ఉద‌యం పూట వెలువ‌డింది; మ‌రి సాయంత్రానిక‌ల్లా దేశ ప్ర‌జ‌లు అన్ని సంకోచాల ను త‌ప్ప‌ు అని నిరూపించారు. దీని వెనుక ఉన్న‌టువంటి స్ఫూర్తి ఏమిటి ? అది ఏమిటి అంటే ఒక ఉత్త‌మ‌మైన రేప‌టి రోజు అనేదే. భూత‌ కాలం లో చిక్కుబ‌డి ఉండాల‌ని స‌మాజం ఇక ఎంత‌ మాత్రం కోరుకోవ‌డం లేదు. దేశం భ‌విష్య‌త్తు కేసి దృష్టి ని సారిస్తున్న‌ది. దేశాని కి ఒక ఉత్త‌మ‌మైన‌టువంటి భ‌విష్య‌త్తు ను దృష్టి లో పెట్టుకొని మనం ప్ర‌జ‌ల యొక్క మ‌స్తిష్కాల లో చోటుచేసుకొన్న‌టువంటి ఈ ఒక్క భారీ ప‌రివ‌ర్తన ను త‌క్కువ గా అంచనా వేయ‌జాలము. సోద‌రీమ‌ణులు మ‌రియు సోద‌రులారా, స‌వాళ్ళ ను మ‌రియు స‌మ‌స్య‌ల ను పెంచుతూ ఒక ఉత్త‌మ‌మైన‌టువంటి రేప‌టి రోజు ను తీసుకు రావ‌డాన్ని గురించి మ‌నం ఆలోచించ‌జాలము. మ‌రి, మా ప్ర‌భుత్వం అనుస‌రించిన‌టువంటి వైఖ‌రి ఏమిటంటారు ? దీని కి సంబంధించిన ఒక ఉదాహ‌ర‌ణ ను ఇవ్వ‌డం ద్వారా నేను మీకు ఇట్టే వివ‌రించే ప్ర‌య‌త్నం చేయ‌నా మ‌రి. ప్ర‌శ్న ఏమిటంటే దాని ని నేను ముఖ్యం గా ఒక్క హిందుస్తాన్ టైమ్స్ ను మాత్ర‌మే అడ‌గ‌బోవ‌డం లేదు. ఇది ప్ర‌సార మాధ్య‌మాల జ‌గ‌తి కి ఉద్దేశించిన‌టువంటి ఒక సాధార‌ణ‌మైన ప్ర‌శ్న‌. సంపాద‌కీయ పేజీ కోసం ఒక శీర్షిక ను మీరు క‌నుగొన‌లేక‌పోయార‌నుకోండి.. అటువంట‌ప్పుడు దాని ని అలాగే వ‌ద‌లివేస్తారు. ఎందుకంటే, ఆ పేజీ ని ఒక రోజు ముందు గా ప్ర‌చురిస్తారు కాబ‌ట్టి. ఇలాగ ఎప్పుడైనా జ‌రిగిందా ? మీరు ఆ జాగా ను ఖాళీ గా వ‌ద‌లిపెడతారా? అలా ఎన్న‌డైనా జరుగుతుందా? ఉహూ, జ‌రుగదు. పోనీ అచ్చువేయ‌డానికి ఏ క‌థ‌న‌మూ లేని కార‌ణంగా వార్తా ప‌త్రిక లోని చివరి పేజీ ని మీరు వదిలి వేసిన ఘ‌ట‌న అంటూ ఏనాడైనా సంభ‌వించిందా ? లేక చ‌దువ‌రి ఆఖరి పేజీ కి చేరుకొనే స‌రికి అల‌సిపోవ‌చ్చ‌ని భావించి వార్తాప‌త్రిక‌ లోని ఆఖ‌రి పేజీ ని ఖాళీ గా ఉంచేద్దాము అని మీరు ఎప్పుడైనా అనుకున్నారా ? ప‌త్రికా ర‌చ‌న చ‌రిత్ర లో మీరు గాని, ఆ మాట‌కు వ‌స్తే ఏ మీడియా సంస్థ గాని ఎప్ప‌టి కి కూడా ఇలాగ చేసి వుండ‌దు అనేది త‌థ్యం. మ‌న విలేక‌రులు, మ‌రి అలాగే మీ యొక్క న్యూజ్ రూమ్ లోని సిబ్బంది అత్యుత్త‌మమైన ఫ‌లితాల ను అందించ‌డం కోసం వార్తాప‌త్రిక లోని ప్ర‌తి ఒక్క పేజీ ని అమిత శ్ర‌ద్ధ వ‌హించి తీర్చిదిద్దుతారు. అయితే, మిత్రులారా, మునుప‌టి ప్ర‌భుత్వాలు దేశం లో చాలా భాగాన్ని ఖాళీ గా వ‌ద‌లి వేశాయ‌న్న సంగ‌తి ని తెలుసుకొంటే మీరు ఆశ్చ‌ర్య‌పోతారు. మ‌రి ఈ జాగా లో దేశం లో కెల్లా అత్యంత వెనుక‌బ‌డిన జిల్లాలు- ఏవైతే దాదాపు ప్ర‌తి ఒక్క ప‌రామితి లోనూ వెనుక‌ప‌ట్టునే ఉండిపోయాయి. అత్య‌ధిక ప్ర‌సూతి మ‌ర‌ణాల రేటు ఎక్క‌డ ఉంది? అది ఈ జిల్లాల‌ లోనే నెల‌కొంది. అప్పుడే పుట్టిన శిశువులు చ‌నిపోయిన తాలూకు గ‌రిష్ఠ సంఖ్య ఎక్క‌డ న‌మోదు అయింది ? అది ఈ జిల్లాల‌ లోనే న‌మోద‌యింది. పోష‌కాహార లోపం స‌మస్య అత్యంత తీవ్రం గా ఉండ‌టాన్ని మీరు ఎక్క‌డ చూడ‌గ‌లుగుతారు ? అది ఈ జిల్లాల లోనే మీరు చూడ‌గ‌ల‌రు. బాల‌ల‌ కు టీకా మందు ను ఇవ్వ‌డం అత్య‌ల్ప స్థాయి లో నమైదైనటువంటి ప్రాంతాల ను మీరు ఎక్క‌డ చూడ‌గ‌లుగుతారు ? అది కూడా ఈ జిల్లాల‌లోనే. నీరు, విద్యుత్తు మ‌రియు ర‌హ‌దారుల తాలూకు గ‌రిష్ఠ సంక్షోభాన్ని మీరు ఎక్క‌డ చూడ‌గ‌లుగుతారు ? అదీ ఈ జిల్లాల‌ లోనే ఉంది. ఇప్పుడిక దీనికి భిన్న‌మైన ప‌రిస్థితుల కేసి చూపులను సారించండి; వ్య‌త్యాసాన్ని చూడండి. ఇదివ‌ర‌క‌టి ప్ర‌భుత్వాలు చాలా త‌క్కువ శ్ర‌ద్ధ ను తీసుకొన్న జిల్లా లు ఏవి ? ఇది కూడా ఈ జిల్లాల విష‌యం లోనే జ‌రిగింది. ఏ జిల్లాల లో మంత్రివ‌ర్గ స్థాయి స‌మావేశాలు అతి త‌క్కువ సంఖ్య లో జ‌రిగాయి? ఈ ప‌రిణామం కూడా ఇదే జిల్లాల‌ లో సంభ‌వించింది. అత్యంత దుర్భ‌లులు అయిన ప్ర‌భుత్వ అధికారులు నియ‌మించ‌బ‌డిన ప్ర‌దేశాలంటూ ఎక్క‌డ ఉన్నాయి ? అవి ఈ జిల్లాల‌ లోనే ఉన్నాయి. ఏ జిల్లా లు ప్ర‌భుత్వ ప‌ర్య‌వేక్ష‌ణ కు సుదూరం గా ఉండిపోయాయి ? ఇది జ‌రిగింది కూడాఈ జిల్లాల‌ లో మాత్ర‌మే. అంటే ఈ జిల్లాలు అభివృద్ధి ప‌రుగు పందెం లో ఆఖ‌రి స్థానం లో మిగిలి, వాటి ప్రార‌బ్దానికి వ‌ద‌లివేయ‌బ‌డ్డాయ‌న్న మాట‌. మిత్రులారా, ఈ రోజు న- ఎప్పుడైతే మ‌నం ఒక ఉత్త‌మ‌మైన‌టువంటి రేప‌టిరోజు ను గురించి మాట్లాడుకొంటున్నామో- మీకు నేను మ‌రొక విషయాన్ని కూడా చెప్ప‌ద‌ల‌చుకొన్నాను. అది ఏమిటంటే దేశం లోని ఈ జిల్లాల్లో ఏ అయిదో, ప‌దో ల‌క్ష‌ల మంది పేద ప్ర‌జ‌లు గాక‌ 15 కోట్ల మంది నిరుపేద‌ లు ఉన్నారు అన్న సంగ‌తి ని . ఈ ప్ర‌జ‌లందరూ ప్ర‌ధానం గా ఆదివాసీలు, ద‌ళితులు మ‌రియు వెనుక‌బ‌డిన వ‌ర్గాల‌ వారు. వారి యొక్క స్వ‌ప్నాలు ఒక ఉత్త‌మ‌మైన రేప‌టి రోజు కుసంబంధం లేనివా ఏమిటి ? ఈ జిల్లాల‌ పేద ప్ర‌జ‌లు వారి యొక్క ఉజ్వ‌ల భ‌విత‌ కై క‌ల క‌నే హ‌క్కు లేనటువంటి వారా ? ఈ పెద్ద గ‌ది లో ఆసీనులై ఉన్న‌ వారి ని నేను ఒక ప్ర‌శ్న అడ‌గ‌ద‌ల‌చాను. మీరు మామిత్ అనే పేరు ను విన్నారా ? నామ్ సాయి అనే పేరు నుమీరు విని ఉన్నారా ? కిఫిరే పేరు ను మీరు విన్నారా? మీలో ఏ ఒక్క‌రూ కూడాను విని వుండ‌రు. లేదా ఏ ఒక్క‌ సారో లేక రెండు సార్లో విని వుండి ఉండ‌వ‌చ్చును. ఇవి ఏమిటి ? ఇవి మ‌న దేశం లోని జిల్లాల పేర్లు. కానీ, మీరు కాలాహండీ యొక్కపేరు ను త‌ప్ప‌క విని వుంటారు. గుమ్ లా, బెగూస‌రాయ్, గ‌డ్ చిరౌలీ, ఇంకా బ‌స్త‌ర్ ల‌ను గురించి కూడా మీరు త‌ప్ప‌క వినివుంటారు. సోదరీమణులు మరియు సోదరులారా, భార‌త‌దేశం లో దాదాపు గా 700 జిల్లా లు ఉన్నాయి. ప్ర‌స్తుతం మా ప్ర‌భుత్వం 112 జిల్లాల‌ ను ఆకాంక్ష‌భ‌రిత జిల్లాలు గా అభివృద్ధి చేస్తోంది. మేము ఈ జిల్లాల్లో అభివృద్ధి తాలూకు ప్ర‌తి ఒక్క ప‌రామితి పైన మ‌రియు పాల‌న యొక్క ప్ర‌తి ఒక్క ప‌రామితి పైన పూర్తి గా శ్ర‌ద్ధ వ‌హించి కృషి చేస్తున్నాము. అది పోషకాహార లోపం కావ‌చ్చు, ప్ర‌సూతి మ‌ర‌ణాలు కావ‌చ్చు, శిశు మ‌ర‌ణాలు కావ‌చ్చు, బ్యాంకింగ్ సౌక‌ర్యాలు కావ‌చ్చు, బీమా భ‌ద్ర‌త కావ‌చ్చు, విద్యుత్తు కనెక్శన్ కావ‌చ్చు, విద్య వ్య‌వ‌స్థ లేక ఆరోగ్య సంర‌క్ష‌ణ కావ‌చ్చు ఈ అన్ని ప‌రామితుల‌ ను వాస్త‌వ కాల ప్రాతిప‌దిక‌ న మేము నిరంత‌రం ప‌ర్య‌వేక్షిస్తున్నాము. ఈ ఆకాంక్ష‌భ‌రిత జిల్లా ల అభివృద్ధి కి గాను, వంద‌ల మంది అధికారుల‌ ను ప్ర‌త్యేకం గా భ‌ర్తీ చేసుకోవ‌డ‌మైంది. సాధార‌ణం గా ప్ర‌భుత్వ ఉద్యోగులు అనే స‌రికి ఒక న‌కారాత్మ‌క‌మైన స్వ‌భావం, అలాగే ద్వేషం ఉంటాయి. వీటి ని ఈ జిల్లాల‌ లో చాలా కాలం గా చూడ‌టం జ‌రిగింది. కానీ, మీరు సంతోషించే విష‌యం ఏమిటంటే ఈ కాలం లో ఢిల్లీ లోని ఎయిర్ కండిశన్ రూముల లో కూర్చొనే వంద‌లాది అధికారులు నెల రోజుల‌ లో క‌నీసం రెండు సార్లు ఈ మారుమూల జిల్లాల‌ ను సంద‌ర్శిస్తున్నారు. వారు అక్క‌డ రెండు లేదా మూడు రోజుల‌ పాటుఉంటున్నారు. వారు అక్క‌డి జ‌ట్టు తో క‌ల‌సి కూర్చొని ప్ర‌ణాళిక‌ల ను ర‌చించి, వాటి ని అమ‌లుప‌రుస్తూ ప‌రిస్థితుల లో మార్పును తీసుకు రావ‌డం కోసం య‌త్నిస్తున్నారు. కేంద్ర ప్ర‌భుత్వాని కి చెందిన వంద‌లాది ఉద్యోగులు దేశం లోని సుదూర ప్రాంతాల లో రెండు రోజులు గ‌డ‌పాల్సిందే. అక్క‌డ కు వెళ్ళ‌డం ఒక ఉత్త‌మ‌మైన రేప‌టి రోజు కు ఒక పూచీక‌త్తు వంటిది. మ‌రి నేను ఈ రోజు న ఈ హిందుస్తాన్ టైమ్స్ వేదిక మీది నుండి చెప్తున్న మాట‌ లు ఏమిటంటే భార‌త‌దేశం యొక్క స‌ర్వ‌తోముఖ అభివృద్ధి ప‌రామితుల ను మెరుగుప‌ర‌చేందుకు అతిపెద్ద ఉత్తేజం ఈ 112 ఆకాంక్ష‌భ‌రిత జిల్లాల నుండే ల‌భిస్తుంది అన్న సంగ‌తి ని. ఇక్క‌డి ప్ర‌జ‌ల భ‌విష్య‌త్తు మెరుగైన నాడు భార‌త‌దేశం యొక్క భవిత దానంత‌ట అదే మెరుగు ప‌డుతుంది. పేజీల ను ఖాళీ గా ఉంచే స్వభావం మాది కాదు, మేం ఎప్పుడూ కొత్త చరిత్ర ను లిఖిస్తాము. దేశానికి గల శక్తి, వనరులు, దేశ ప్రజల కలల పట్ల మాకు విశ్వాసం ఉంది. అందుబాటు లో ఉన్న ప్రతి ఒక్క వనరు ను చిత్త శుద్ధి తో దేశ ప్రజల ఉజ్వల భవిష్యత్తు కోసం వినియోగించేందుకు కృషి చేస్తున్నాము. హామీ రాజకీయాల కు భిన్నం గా పని చేసి చూపించే రాజకీయాల దిశ గా దేశాన్ని నడుపుతున్నాము. ఎన్నికల ముందు కొత్త రైల్వే లైన్ లు, నూతన హైవే లు, రుణ మాఫీల ను ప్రకటించడం, పేదరికం నిర్మూలన నినాదాలు ఇవ్వడం వంటి ఎన్నో చర్యల ను దేశం చూసింది. మిత్రులారా, పాత ప్రభుత్వాల హయాము లో వందలాది కొత్త రైళ్ల ప్రకటన లు వెలువడేవి. పార్లమెంటు వేదిక గా పలికిన ప్రతి ఒక్క మాట కు ఎంతో పవిత్రత ఉంటుందన్న విషయం మనం మరచిపోకూడదు. ప్రకటన లు వెలువడినప్పుడు ఎన్నో ప్రశంస లు కురుస్తాయి. అట్టహాసం గా బల్ల లు చరుస్తారు. తమ ప్రాంతాల లో క్రొత్త రైళ్ల ను ప్రకటించడానికి పార్లమెంటు సభ్యులు నియోజకవర్గాల ను సందర్శిస్తారు. పేరు కు ఎన్నో క్రొత్త రైళ్ల ను ప్రకటించినప్పటి కి వాటి లో ఒక్కటి కూడా ప్రారంభం కాదు. 30-40 సంవత్సరాల సమాచారాన్ని నేను ఇస్తున్నాను. 30-40 సంవత్సరాల క్రితమే కొత్త రైల్వే లైన్ ల ప్రకటన లు జరిగినా, అవి కాగితాల మీద కు కూడా ఎక్కలేదు అన్న సంగతి ని నేను వచ్చాక గమనించాను. అప్పుడు ప్రకటించిన రైల్వే, హైవే ప్రాజెక్టుల ను పూర్తి చేయడానికి నేను ఎంతో శ్రమిస్తున్నానంటే మీకు ఆశ్చర్యం కలుగుతుంది. ఆ ప్రకటనలు ఏవైనా ఉజ్వలమైన రేపటి ని ఆలోచన లో ఉంచుకొని చేశారా అంటే లేదు. పని చేసి చూపించాలన్న ఒత్తిడి కేంద్ర, రాష్ట్ర ప్రభుత్వాల పై రావాలి. అటువంటి ఒత్తిడి ని మేం ఆహ్వానిస్తున్నాము. ఈ రోజు న ప్రసార మాధ్యమాలు ప్రస్తావిస్తున్న అన్ని అంశాల పైన మేం శ్రద్ధ వహిస్తున్నాము. ఏదైనా చేస్తామని హామీ ని ఇచ్చామా అంటే అది ఎందుకు పూర్తి కాలేదు అని ఎవరో ఒకరు ప్రశ్నించాలి. అటువంటి ఒత్తిడి తప్పనిసరి. అది మంచి పరిణామం. ఆ సంస్కృతి ని మేము ప్రోత్సహించాము. చక్కని ఫలితాల ను సాధించేందుకు ఇది ఒక మార్గం అనేది మా విశ్వాసం. ఒత్తిడి పెరిగిన కొద్దీ ప్రజల ఆకాంక్ష లు కూడా పెరుగుతాయి. మెరుగైన రేపటి కోసం వారి భాగస్వామ్యం పెరుగుతుంది. మిత్రులారా, దేశాని కి మెరుగైన భవిష్యత్తు ను అందించాలి అనేది మా ఆరాటం. అందుకే మేము స్వచ్ఛ భారత్ అభియాన్ ను ప్రారంభించాము. ఇప్పుడు జల్ జీవన్ మిశన్ ను అదే తీవ్రత తో చేపట్టాము. గత 50 సంవత్సరాల నుండి ఇది చేపట్టకపోయినా ఎందుకు చేయడం లేదు అని ఏ ఒక్కరు ప్రశ్నించ లేదు. కానీ ఈ రోజు న నేను ఆ కార్యక్రమాన్ని చేపడితే దాని పురోగతి ఎలా ఉంది అంటూ నన్ను అడుగుతారు. అది అవసరమా, కాదా ? నేను కూడా దానిని తప్పించుకోవచ్చు, కానీ నా స్వభావ రీత్యా నాకు ఆ వైఖరి సమ్మతం కాదు. రానున్న సంవత్సరాల లో 15 కోట్ల ఇళ్ల కు మంచినీటి వసతి ని కల్పించే దిశ గా మేము కృషి చేస్తున్నాము. ఈ రోజు న భారత్ 5 ట్రిలియన్ డాలర్ ఆర్థిక వ్యవస్థ గా మారేందుకు గట్టి విశ్వాసం తో పని చేస్తోంది. మొత్తం ఆర్థిక వ్యవస్థ కోసమే కాకుండా 130 కోట్ల మంది భారతీయుల సగటు వేతనాల ను గురించి, వారి జీవన స్థితి గతుల మెరుగుదలకు, మెరుగైన రేపటి కోసం కూడా ఈ లక్ష్యాన్ని సాధించాలని నిర్ణయించాము. ఈ లక్ష్యాన్ని సాధించేందుకు మా ప్రభుత్వం పూర్తి శక్తి సామర్థ్యాల తో ఒక సౌకర్యాల కల్పన శక్తిగాను, ప్రమోటర్ గాను చురుకైన పాత్ర ను పోషిస్తోంది. సంస్కరించు, పని చేయి అనే సిద్దాంతం తో మేము పురోగమిస్తున్నాము. భారత పరిశ్రమ ను అంతర్జాతీయ వేదిక పై నిలిపేందుకు అవసరం అయిన భౌతిక, ఆర్థిక మౌలిక వసతుల ను మెరుగుపరచడం నుండి అన్ని కోణాల లో ప్రయత్నిస్తున్నాము. నిబంధన లు, విధానాలు సరళతరం చేయడానికి కాలం చెల్లిపోయిన 1500 చట్టాల ను రద్దు చేశాము. మిత్రులారా, వేగవంతమైన అభివృద్ధి కోసం నాలుగు అంశాలు- పన్ను రేట్ల తగ్గింపు, వ్యాపారానుకూలత పెంపు, కార్మిక సంస్కరణ లు, పెట్టుబడుల ఉపసంహరణ- లను గురించి తరచు గా చర్చ జరుగుతూ ఉంటుంది. ఈ విభాగాలన్నిటిలో ప్రభుత్వం తీసుకొన్న చర్య లు మెరుగైన భవిష్యత్తు కు ఆశాకిరణాన్ని తీసుకు వస్తాయి. ఈ సంవత్సరం వ్యక్తిగత ఆదాయపు పన్ను విభాగం లో పెద్ద నిర్ణయాన్ని తీసుకున్నాము. 5 లక్షల రూపాయల వార్షిక ఆదాయం పై పన్ను లేకుండా చేశాము. నెల కు 40 వేల రూపాయల ఆదాయం గల భారీ సంఖ్య లోని జనాభా కు ఈ చర్య ప్రత్యక్ష ప్రయోజనాన్ని కల్పించింది. అలాగే 70 వేల రూపాయల నెలసరి ఆదాయం ఉన్న వారికి పొదుపు దృష్ట్యా పెను ఊరట లభించింది. ఈ పొదుపు ఇటువంటి కుటుంబాలన్నిటి కి మెరుగైన రేపటి ని అందించడం లో తప్పక తోడ్పడగలుగుతుంది. ఇదే విధం గా, కార్పొరేట్ పన్ను ను చారిత్రక స్థాయి లో తగ్గించడం తో భారతదేశం ప్రపంచం లో అతి తక్కువ పన్ను రేటుల ను కలిగివున్నటువంటి ఆర్థిక వ్యవస్థల లో ఒక ఆర్థిక వ్యవస్థ గా మారింది. ఇంతే కాకుండా, పెట్టుబడులు, తయారీ విభాగాల కు ప్రమోటర్ గా మన స్థానాన్ని మరింత పటిష్ఠపరచుకొన్నాము. వ్యాపారుల కు, పౌరుల కు వేధింపు లు లేని వ్యవస్థ అందుబాటు లోకి తెచ్చేందుకు, పన్ను వ్యవస్థ ను మెరుగుపరచేందుకు ఇ- అసెస్ మెంట్ స్కీము ను ప్రవేశపెట్టాము. ఇప్పుడు ఏ అధికారి చేతి కి ఫైలు అందుతుందని మీరు తెలుసుకోవడం సాధ్యం కాదు, ఆ అధికారి కి తన వద్దకు వచ్చిన ఫైలు ఎవరిది అనే సంగతి తెలియదు. అదీ కాక, తాను ఏ వ్యక్తి ఫైలు ను అసెస్ చేస్తున్నాను అనే సంగతి ఆ అధికారి కి కూడా తెలియదు గనుక బదిలీ, పోస్టింగ్ కార్యకలాపాలు అన్నీ వాటికి అవే రద్దు అయిపోయాయి. ఒక్క మాట లో చెప్పాలంటే పన్ను అసెస్ మెంట్ సమయం లో జరిగే ఆట లు నిలచిపోతాయి. ఇటువంటి ఆట ల వల్ల సగటు జీవి కి ఎదురవుతున్న సమస్యల కు తెర పడుతుంది. వ్యాపార సరళత లో అత్యుత్తమ పని తీరు ను కనబరుస్తున్న 10 అగ్రగామి దేశాల లో భారతదేశం కూడా ఒకటి. గత ఐదు సంవత్సరాల కాలం లో ఈ సూచి లో మనం 79 ర్యాంకులు ఎగబాకాము. గతం లో వ్యాపారానుకూలత సూచీ లో మన స్థానం మెరుగుపడినప్పుడు వరల్డ్ బ్యాంక్ చైర్ మన్ ఫోన్ చేసి అభినందించిన విషయం నాకు గుర్తు ఉంది. ఇంత పెద్ద దేశం అందులోనూ వర్ధమాన దేశం ఇంత అద్భుతమైన పురోగతి ని సాధించడం తనకు ఎంతో ఆనందాన్ని కలిగించిందని ఆయన అన్నారు. గతం లో ఇదే తరహా విజయాన్ని సాధించిన సందర్భం ఏదీ చరిత్ర లో లేదు. ఈ ఘన విజయం సాధించిన తొలి దేశం భారతదేశం. వరల్డ్ బ్యాంక్ చైర్ మన్ నాకు ఫోన్ లో ఇదే చెప్పారు. కార్మిక సంస్కరణ ల విషయాని కి వస్తే, దశాబ్దాల కాలం నాటి డజన్ ల కొద్దీ పాత చట్టాలు నాలుగు చట్టాలు గా కోడిఫై చేస్తున్నాము. ఇది యాజమాన్యాల కు, ఉద్యోగుల కు కూడా ప్రయోజనం కల్పిస్తుంది. పెట్టుబడుల ఉపసంహరణ విషయం లో కూడా మేం సరైన బాట లో ముందుకు సాగుతున్నామని ఇటీవలి నిర్ణయాల ద్వారా స్పష్టం అయింది. సోదరీమణులు మరియు సోదరులారా, మూడు, నాలుగు దశాబ్దాల క్రితం దేశం లో బ్యాంకుల జాతీయీకరణ జరిగినపుడు అద్భుతమైన మెరుగుదల ను సాధించామని డంకా బజాయించుకొన్నారు. కానీ కాలం గడుస్తున్న కొద్దీ ఆ వ్యవస్థ లో కూడా లోపాలు ఉన్నాయని తేలింది. ఆ అంశం పై పత్రికల లో సంపాదకీయాలు వ్రాశారు. నిపుణులు, ఆర్థికవేత్త లు దేశం లో తక్కువ సంఖ్య లో బ్యాంకులు ఉండాలని, అప్పుడే మన బ్యాంకింగ్ వ్యవస్థ సమర్థం గా పని చేస్తుందని డిమాండు చేయడం ప్రారంభించారు. మేము బ్యాంకుల ను విలీనం చేయడం తో పాటు వాటి కి 2.5 లక్షల కోట్ల రూపాయల అదనపు మూలధనాన్ని అందించాము. ఇన్ సోల్వన్సి ఎండ్ బ్యాంక్ రప్టసి కోడ్ తో 3 లక్ష ల కోట్ల రూపాయలు బ్యాంకింగ్ రంగం లోకి తిరిగి వచ్చింది. ఈ సంస్కరణ లు, పలు ప్రధాన నిర్ణయాల ఫలితం గా దేశంలోని బ్యాంకింగ్ వ్యవస్థ అత్యంత శక్తివంతమైందిగా ఇప్పటికే మారింది. మనం పాత వ్యవస్థ నుండి బయటపడ్డామన్న సందేశం ఈ రోజు న నేను మరొక్క మారు మీ అందరి ద్వారా ప్రతి ఒక్క బ్యాంకు ఉద్యోగి కి ఇవ్వాలనుకొంటున్నాను. ఇక నుండి మీరు నిజాయతీ తో తీసుకొనే వ్యాపార నిర్ణయాల పై ఎవరూ ప్రశ్నించబోరు. అంతే కాదు ఎవరి పై ఎటువంటి చర్య ను తీసుకోవాలన్నా ముందుగా సర్వీసు లో ఉన్న ఫినాన్స్ మరియు బ్యాంకింగ్ నిపుణు ల పరిశీలన ను తప్పనిసరి చేస్తూ మార్గదర్శకాలు త్వరలో జారీ చేయబోతున్నాము. బ్యాంకింగ్ రంగం ఎదుర్కొంటున్న ఒత్తిడి ని తొలగించడం ప్రభుత్వ బాధ్యత, మేం అది నిర్వర్తిస్తాము. బ్యాంకు లో కూర్చొన్న వ్యక్తి ఏదైనా నిర్ణయాన్ని తీసుకొనేందుకు భయపడిన పక్షం లో అతను ఏ నిర్ణయాన్ని తీసుకోలేడు. ప్రభుత్వం ఆ వ్యక్తి ని అలాగే నిస్సహాయం గా వదలివేయలేదు. ఆ వ్యక్తి ని రక్షించే పూర్తి బాధ్యత ను ప్రభుత్వం చేపడుతుంది. అప్పుడే దేశం పురోగమిస్తుంది. నేను బాధ్యత ల నుండి పారిపోయే వ్యక్తి ని కాను. నేను బాధ్యతల ను స్వయం గా స్వీకరిస్తాను. ఈ రోజు న ఢిల్లీ- ఎన్ సిఆర్ లో నివసిస్తున్న వారు ఎందరో ఈ పెద్ద గది లో ఉన్నారు. నల్లధనం ప్రవాహం వల్ల రియల్ ఎస్టేట్ రంగం పరిస్థితి ఏమిటన్నది మీకు అందరి కి తెలుసు. ఈ రోజు కు కూడా లక్షల మంది ఎన్నో సంవత్సరాలు గా ఇఎమ్ఐ లు చెల్లిస్తూ తమ సొంత ఇంటి కల ను కంటూ అద్దె ఇళ్ల లో ఉంటున్నారు. రియల్ ఎస్టేట్ రంగాన్ని ఈ దు:స్థితి బారి నుండి కాపాడేందుకు ఇటీవల దీర్ఘకాలం గా నిలచిపోయిన అసంపూర్తి గా ఉన్న ప్రాజెక్టు లు పూర్తి కావడానికి వీలు కల్పిస్తూ ప్రత్యేక ఏర్పాటు చేశాము. దీని లో భాగం గా 25 వేల కోట్ల రూపాయల మేరకు నిధుల సమీకరణ జరుగుతోంది. సొంత ఇల్లు కావాలన్న మధ్యతరగతి ప్రజలు ఈ రకం గా వారి కల నను సాకారం చేసుకొంటారని నేను ఆశిస్తున్నాను. దీనికి తోడు ప్రభుత్వం భిన్న పథకాల కింద 2 కోట్ల గృహాల ను నిర్మిస్తున్నది. జిఎస్ టి మినహాయింపు, వడ్డీ రిబేటు ల వంటి నిర్ణయాలు ఈ రంగాని కి ఎంతో సహాయకారి గా ఉంటాయి. సోదరీమణులు మరియు సోదరులారా, మెరుగైన రేపటి కోసం ప్రపంచ శ్రేణి మౌలిక వసతులు కల్పించాలన్నది మా లక్ష్యం. ఈ కల ను సాకారం చేసేందుకు ప్రభుత్వం 100 లక్షల కోట్ల రూపాయల విలువైన ప్రాజెక్టుల ను రానున్న కొద్ది సంవత్సరాల కాలం లో ప్రారంభించనుంది. దాని కి తోడు మౌలిక వసతుల రంగం లో ప్రైవేటు పెట్టుబడులు పెంచేందుకు కూడా మేము కృషి చేస్తున్నాము. మౌలిక వసతుల రంగం, పారిశ్రామిక రంగం రెండూ రుణ వితరణ కోసం ఎటువంటి సమస్య ఎదుర్కొనకుండా ఉండేందుకు ప్రభుత్వం ప్రయత్నిస్తోంది. మిత్రులారా, ప్రస్తుతం ప్రభుత్వం రైళ్ల సంధానం పై, రహదారుల సంధానం పై, వాయు సంధానం పై ఇంతకు ముందు ఎన్నడు కని విని ఎరుగని స్థాయి లో భారీ గా పెట్టుబడి పెడుతోంది. పర్యావరణంపై జీవన సౌలభ్యం ప్రభావం ఎలా ఉందో మీకు అందరి కి తెలిసిన విషయమే. ఈ సంధానం ప్రభావం మరో ప్రధాన రంగం పై భారీ ప్రభావాన్ని కలిగి వుంది. అదే పర్యటన రంగం. ప్రభుత్వ చర్య ల కారణంగా వరల్డ్ ఇకనోమిక్ ఫోరమ్ ఇచ్చే పర్యటన, రవాణా పోటీ సూచీ లో భారతదేశం 34వ స్థానాని కి చేరింది. 2009వ, 2013వ సంవత్సరాల లో మనం 62వ స్థానం నుండి 65వ స్థానం లో ఉండేవాళ్లం. పర్యటన రంగ విస్తరణ వల్ల పేద ప్రజలు ఎంతో లాభపడ్డారన్న విషయాన్ని నేను మరో సారి మీకు గుర్తు కు తెస్తున్నాను. నిరుపేదల కు చక్కని ఉపాధి లభించింది. అతి తక్కువ పెట్టుబడి తో గరిష్ఠ స్థాయి లో ఉపాధి ఏర్పడింది. పర్యటన రంగం విస్తరించి, విదేశీ యాత్రికులు రావడం వల్ల వారు పెద్ద మొత్తం ఖర్చు చేస్తున్నారు. 2014వ సంవత్సరం లో పర్యటన రంగం నుండి భారత ప్రజలు విదేశీ మారకం రూపం లో 1.2 లక్షల కోట్ల రూపాయల ను ఆర్జించారు. అదే కాలం లో, ఈ విదేశీ మారక ద్రవ్యం గత సంవత్సరం లో సుమారుగా 2 లక్షల కోట్ల రూపాయల మేరకు పెరిగింది. దీనిని అంతా ఆర్జించింది ఎవరు ? భారతదేశం లోని హోటల్ పరిశ్రమ తో అనుబంధం కలిగినటువంటి వారు, యాత్రికుల మార్గదర్శులు, టాక్సీ డ్రైవర్ లు, ధాబాలు మరియు హస్తకళా ఉత్పత్తుల విక్రేత లు దీనిని సంపాదించారు. సోదరీమణులు మరియు సోదరులారా, దేశ ఉజ్వల భవిష్యత్తు కోసం ఈ రోజు ప్రభుత్వం పాలన రంగం లోని కీలక విభాగాల పై కృషి చేయవలసివుంది. ప్రస్తుతం ఇది చాలా అవసరం. ప్రజల జీవితం లో ప్రభుత్వం ఎంత తక్కువ గా జోక్యం చేసుకుంటే దేశం అంత త్వరితం గా పురోగమిస్తుంది. పేదల కు ప్రభుత్వం చేరువ గా లేదు అనే భావన ఉండదు. పౌరుల జీవితాల పై ప్రభుత్వం ఎటువంటి ఒత్తిడుల ను తీసుకు రాదు అని ఈ రోజు న చిత్తశుద్ధి తో నేను చెబుతున్నాను. ప్రభుత్వం ప్రజా జీవితం నుండి ఎంత దూరంగా ఉంటే అంత గా పరిస్థితులు మెరుగ్గా ఉంటాయి. అందుకే ప్రభుత్వం ఇప్పుడు మానవ వనరుల పై కూడా అధికం గా దృష్టి ని కేంద్రీకరిస్తున్నది. మిత్రులారా, కేవలం 19వ, 2వ0 శతాబ్దాల నాటి ఆలోచనా ధోరణి తో, దృక్పథం తో కూడిన పాలన విధానంతోనే మనం 21వ శతాబ్దిలోకి ప్రవేశించాము. అంటే మన అధికారులు, ఉద్యోగులు పాత ఆలోచన ధోరణులు, పాత విధానాలకే అలవాటు పడి అవే విధానాల ను అనుసరిస్తున్నారు. మానసికంగా 19వ, 20వ శతాబ్దాల నాటి నమూనా తో 21వ శతాబ్ది ఆకాంక్షల ను తీర్చడం చాలా కష్టం. అందుకే గత ఐదేళ్లు గా ప్రస్తుత అధికార వ్యవస్థ ను, ప్రభుత్వం లోని మానవ వనరుల ను కొత్త శతాబ్ది కి అనుగుణం గా మార్చేందుకు తీవ్రం గా కృషి చేశాము. నేను ఇంతవరకు ఏ ప్రజా వేదిక పైన ఈ విషయం చెప్పలేదు. కానీ మెరుగైన రేపటి కి ఇది చాలా కీలకమైన అంశం. నేను దాని ని గురించి కూడా ఈ రోజు న కొంత చెప్పాలనుకుంటున్నాను. మిత్రులారా, ప్రభుత్వ వ్యవస్థ లో ఉద్యోగ, నియామకం నిబంధనల ను మేము మార్చాము. ఉన్నత స్థాయి ఉద్యోగాల కు సిఫారసు లు ఒక చరిత్ర. అలాగే మేము బ్యాంకు ల నియామకాల ను పారదర్శకం గా చేపట్టడం కోసం బ్యాంకింగ్ బోర్డు ను ఏర్పాటు చేశాము. అత్యున్నత స్థాయి విధానకర్తల కు, అధికారుల కు పాలనా వ్యవహారాలపై పూర్తి అవగాహన కల్పించేందుకు నిరంతరం గా మేధోమథనం కార్యక్రమాల ను నిర్వహిస్తున్నాము. రైల్వే, బ్యాంకింగ్ ల వంటి భిన్న రంగాల లో నీతి ఆయోగ్ నిర్వహిస్తున్న ఈ ఉపన్యాసాల కు, కార్యక్రమాల కు నేను స్వయం గా హాజరు అవుతున్నాను. గతంలోని కాలం చెల్లిపోయిన లాంఛన ప్రాయమైన విధానాలన్నిటి ని ఫలితం ఆధారిత అంశాలు గా మార్చుతున్నాము. ఎక్కడ అవసరం అనిపిస్తే అక్కడ అధికార యంత్రాంగాని కి శిక్షణ ను ఇచ్చేందుకు విదేశీ, పరిశ్రమ నిపుణుల సేవ లు ఉపయోగించుకొంటున్నాము. పుణె లో జరుగుతున్న డిజిపి కాన్ఫరెన్స్ లో పాల్గొనేందుకు నేను రేపు వెళ్తున్నాను. 120 సంవత్సరాలు గా ఈ డిజిపి కాన్ఫరెన్స్ జరుగుతూనే ఉంది. కానీ 115 సంవత్సరాల పాటు ఇది ఢిల్లీ లోనే నిర్వహించారు. అది కూడా ఉదయం ప్రారంభమై మధ్యాహ్న భోజన సమయాని కి ముగిసిపోయేది. 115 సంవత్సరాల కాలం నాటి విధానాన్ని నేను పూర్తి గా మార్చి ఢిల్లీ కి వెలుపల నిర్వహిస్తున్నాను. మూడు రోజుల పాటు నిర్వహిస్తున్న ఈ సమావేశాల లో పాల్గొంటున్న డిజిపిలు అందరు వివిధ అంశాల ను సమూలంగా చర్చించి తాము అనుసరిస్తున్న అత్యుత్తమ విధానాలు ఒకరితో మరొకరు పంచుకొంటూ క్రొత్త క్రొత్త కార్యక్రమాల గురించి చర్చించుకుంటున్నారు. రాబోయే కాలాని కి పోలీసు వ్యవస్థ కోసం అజెండా ను రూపొందించుకొంటున్నారు. ఇది ఏదీ బలవంతం గా రుద్దుతున్నది కాదు. ఆ రకం గా వారు ఫలితాల ఆధారిత విధానాన్ని అనుసరిస్తూ నిర్దిష్ట కాల పరిమితి గల విధానాల ను రూపొందించే బాధ్యత ను తీసుకొంటున్నారు. శాంతి భద్రత లు రాష్ట్ర జాబితా లోని అంశమే అయినప్పటి కి ఈ రోజు న అంతా ఒకదాని తో మరొకటి అనుసంధానం తో సాగే ప్రక్రియ గా దీనిని నిర్వహిస్తున్నామే అనేది నిజం. ఒక రాష్ట్రం లో జరుగుతున్న విధానాలు ఏమిటో మరో రాష్ట్రాని కి తెలియకపోతే సమస్య లు తల ఎత్తుతాయి. సమాచారం, కమ్యూనికేశన్ రీత్యా ఈ అనుసంధానం చాలా అవసరం. మిత్రులారా, సివిల్ సర్వీసులలో కూడా మేము మరో చొరవ ను తీసుకొన్నాము. సివిల్ సర్వీసుల కు నియమితులైన వారికి తొలి రోజుల్లోనే విధాన నిర్ణయాల స్థాయి లో ఎలా పని చేయాలి, ప్రభుత్వ ప్రధాన పథకాల ను ఎలా అనుసరించాలి అనే అంశాల లో శిక్షణ ను ప్రారంభించాము. గతం లో వారికి ఇటువంటి శిక్షణ ఏదీ ఉండేది కాదు. ఐఎఎస్, ఐపిఎస్ లుగా నియమితులు అయిన వారు అందరు నేరు గా రాష్ట్ర కేడర్ లోనే చేరిపోయే వారు. ఢిల్లీ వచ్చి రిటైర్ అయ్యే అవకాశమే ఉండేది కాదు. కానీ ఇప్పుడు వారు మసూరీ లో మూడు నెలలు గడిపి వెలుపల కు రాగానే మేము వారి కి వివిధ ప్రభుత్వ వ్యవస్థల ను పరిచయం చేసే విధానాన్ని ప్రవేశపెట్టాము. దాంతో వారు సర్వత్ర సవాళ్ల తో కూడిన ఉద్యోగ జీవితం లోకి ఒక చక్కని విజన్ తో ప్రవేశించగలుగుతున్నారు. నేను గ్రామీణ స్థాయి కి పని చేసేందుకు వెళ్లినపుడు ఈ అంశాల ను దృష్టి లో పెట్టుకొని నిర్ణయాల ను తీసుకోవాలని భావిస్తున్నారు. దాని వల్ల జాతీయ స్థితిగతుల కు, స్థానిక పరిస్థితుల కు మధ్య వైరుధ్యం ఏర్పడదు. ఆ ప్రయోగం విజయవంతం అయింది. దీని వల్ల మరో లాభం కూడా ఉంది. అధిక శాతం మంది ప్రజలు ఎప్పుడూ వారి యొక్క రిటైర్ మెంట్ ను గురించి ఆలోచిస్తూనే కాలం గడిపే వారు. ప్రధాన జట్టు లో కూడా ఇదే వైఖరి ఉండేది. మాకు ఇంకా 11 నెలలు, 9 నెలలు, 6 నెలలు వ్యవధి ఉంది అనేదే వారి ఆలోచన. వారి స్థానం లో ఉత్సాహం ఉరకలు వేసేటటువంటి 35 సంవత్సరాల సర్వీసు గల యువత చేరితే జట్టు లో దానంతట అదే కొత్త శక్తి సమకూరుతుంది. దాంతో పరివర్తన ప్రారంభం అవుతుంది. ఈ సంవత్సరం లో మేము మరో కొత్త ప్రారంభాన్ని కూడా చేశాము. దేశం లోని 20కి పైగా సివిల్ సర్వీసుల లోని ట్రయినీల కు ఉమ్మడి ఫౌండేశన్ కార్యక్రమాన్ని ప్రారంభించాము. ఇప్పటి వరకు ఎన్నో ప్రధాన ఫిర్యాదులు ఉండేవి. ఈ అడ్డుగోడ ల గురించి నేను ఎర్రకోట మీది నుండి ప్రస్తావించాను. వ్యాధి ని (సమస్య) నేను గుర్తించాను, దానిని పరిష్కరించవలసివుంది, అది చేసే బాధ్యత నా మీదే ఉంది అనుకున్నాను. ఏకాకి గా పని చేసే సర్వీసుల లోని సమస్య పరిష్కారాని కి ఉమ్మడి ఫౌండేశన్ కోర్సు ద్వారా మార్పు సాధ్యం అని భావించాను. ఈ రోజు న మేం కీలకమైన బాధ్యతల ను చేపట్టే సంయుక్త కార్యదర్శి స్థాయి పదవుల లో రెవెన్యూ, ఫారెస్ట్, రైల్వే, అకౌంట్, ఆడిట్ వంటి వివిధ శాఖ ల అధికారుల ను నియమిస్తున్నాము. దాని వల్ల విధాన నిర్ణయాల స్థాయి లో అన్ని సర్వీసు ల వారు కలసి పని చేయగలుగుతున్నారు. అదీ కాక, అవినీతి ఆరోపణల ను ఎదుర్కొంటున్న ప్రభుత్వ అధికారులు గాని, లేదా సరిగా పని చేయలేనటువంటి ప్రభుత్వ అధికారులు గాని ఇటువంటి వారి కి 220 మంది కి పైగా ముందస్తు రిటైర్మెంట్ ను కూడా మేము ఇచ్చాము. మిత్రులారా, విశేషాధికారాన్ని కాకుండా వృత్తిపరమైనటువంటి నైపుణ్యాన్ని ప్రోత్సహించడం పై మేము దృష్టి ని సారిస్తున్నాము. ఎవరైనా ఐఎఎస్ అయ్యారు అంటే ఆ వ్యక్తి కి అన్నీ తెలుసు అనే నమ్మకం మీ లో చాలా మంది కి ఉంటుంది. అయితే ఆ ఆలోచన సరైంది కాదు. సమాజం లో ఎందరో ప్రతిభావంతులు ఉన్నారు. వారు కూడా ఇంత పెద్ద దేశాన్ని నడపడం లో తమ వంతు సహకారాన్ని అందించాలని భావిస్తున్నారు. వారి కి కూడా అవకాశం ఇవ్వాలి. అందుకు మేము ఒక ప్రత్యేక వ్యవస్థ ను అభివృద్ధి చేశాము. అది కూడా ప్రభుత్వ ఇష్టాల తో సంబంధం లేని వ్యవస్థీకృత విభాగం, యుపిఎస్ సి ద్వారా. ప్రైవేటు కంపెనీల లో ఒకటి లేదా రెండు కోట్ల రూపాయల వేతనాని కి పని చేస్తున్న యువత వెలుపలకు వచ్చి రెండు, మూడు సంవత్సరాల పాటు నామమాత్ర వేతనం పై ప్రభుత్వం లో పనిచేయడానికి సిద్ధం గా ఉన్నట్టు నేను గుర్తించాను. ఈ కొత్త విధానాన్ని మేము ప్రారంభించాము. కార్పొరేట్ ప్రపంచం లో తాము సాధించిన అనుభవం తో వారు ప్రభుత్వం లో, పాలన యంత్రాంగం లో చేరినపుడు పలు అంశాల ను మరింత మెరుగ్గా అంచనా వేయగలుగుతున్నారు. సత్ఫలితాలను సాధించడానికి మేము చేస్తున్న ప్రతి ఒక్క పని రానున్న రోజులలో మంచి ఫలితాల ను అందిస్తుందని నేను నమ్ముతున్నాను. సివిల్ సర్వీసుల కు చెందిన నిర్దిష్ట విధి విధానాల లో భాగస్వాములు కాకపోయినా దేశం లోని అత్యుత్తమ ప్రతిభావంతులు ఇతర అత్యుత్తమ సంస్థల లో విలువల ను ప్రవేశపెట్టగలుగుతున్నారు. దాని ని సాధించడానికి మేము ప్రయత్నిస్తున్నాము. ప్రభుత్వ వ్యవస్థ లో ఇప్పుడు నిర్దేశిత గడువు పవిత్రమైంది గా భావిస్తున్నారు. దేశం మొత్తం మీద ఈ వ్యవస్థ అందుబాటులోకి తెచ్చామని నేను చెప్పడం లేదు. కానీ పలు ప్రభుత్వ శాఖల లో ఈ మార్పు ను మీరు గమనించగలుగుతారు. పాలన పరమైన మౌలిక వసతుల లో చేసే ఈ మెరుగుదల లు కేవలం 5 లేదా 10 సంవత్సరాల కు పరిమితం కాదు. అది మా ప్రభుత్వానికే పరిమితం కాదు. రాబోయే దశాబ్దాల కాలం పాటు ఆ ప్రయోజనాల ను దేశం పొందగలుగుతుంది. మేము ఎప్పుడూ ఇదే ఆలోచన ను, ఇదే వైఖరి ని అనుసరిస్తాము. అంతే కాదు, మేము కేవలం 5 లేదా 10 సంవత్సరాల పదవీకాలానికి పని చేయడం లేదు. న్యూ ఇండియా కోసం మరియు ఒక మెరుగైనటువంటి రేపటి రోజు కోసం పనితీరు ఆధారితమైనటువంటి ఏర్పాట్లను, శాశ్వతమైనటువంటి ఏర్పాట్లను చేయడానికి ప్రయత్నిస్తున్నాము. 130 కోట్ల మంది జనాభా కు మెరుగైన భవిష్యత్తు ను కల్పించాలంటే సరైన గమ్యం, మెరుగైన సాంకేతిక పరిజ్ఞానం, సమర్థమైన ఆచరణ లు తప్పనిసరి. ఈ శిఖరాగ్ర సదస్సు లో జరిగే చర్చ లు మెరుగైన రేపటి రోజు కు చక్కని పూచీ ని అందించ గలుగుతాయని ఆశిస్తున్నాను. ఈ సమావేశం లో సార్ధక చర్చ జరగాలని ఆకాంక్షిస్తూ మీ అందరి కి నా శుభాభినందనలు, అనేకానేక ధన్యవాదాలూను.